|  |  |
| --- | --- |
| **JORD OG VAND** | Region Nordjylland |
| Emne: **Instruks til vurdering af indsats over for overfladevand på V1-kortlagte grunde**  | Nr.: **04-50-37**  |
| Revision: 4  |
| Udarb. af: **CABAL og CM** | Godk. af: **AMH**  | Dato: **13.01.2022**  |

Denne instruks beskriver, hvordan du som sagsbehandler i Jordforureningsgruppen ved hjælp af Miljøstyrelsens screeningsværktøj for overfladevand [screeningsværktøj for overfladevand](https://eur03.safelinks.protection.outlook.com/?url=https%3A%2F%2Flog-in.miljoeportal.dk%2Fruntime%2Foauth2%2Fauthorize.idp%3Fclient_id%3Dscreeningprod-app%26redirect_uri%3Dhttps%253a%252f%252fscreeningoverfladevand-app.miljoeportal.dk%26response_mode%3Dform_post%26response_type%3Did_token%2Btoken%26scope%3Dopenid%26state%3DOpenIdConnect.AuthenticationProperties%253dXKVMHjQ5PYxYx3PgKdk9uDt8IxD3PXTN57USf_UHV3Cx26NMD9J7m73688Rjnz5zvoS0Ta6XhB5W8P1-6xlpPC9mit7x06Eq3r9QbmtIlk2D060zdFCUttTpCJImZL032_cJAawxYAixwXFMcWb25C_bmzeKi1412q5hb-UDLgRQuzh7bd9dULWdyRL7oG2P3Jg6M5U15rNKXZRgMuv9scmctTG1DmeOnirzlgQq_H2VbT0_I54MlQoSh4SGecpVBrDjfGXpEXgg7gjtjMJdRg%26nonce%3D637776561210814514.ODIzZmRkYTctNDg1Ni00MzU0LWFiMTctYTZjZmEzZTVlN2Y3YTdlZTUyOWEtNzg1Zi00YWQwLTk5YWQtYjNlOGEyMzliMTkx&data=04%7C01%7C%7Ca65b78d7c20e453990ed08d9d6685614%7C5968b90c51a64f088b4750ffffbe2e4f%7C0%7C0%7C637776565870923864%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=Q5SsIVqLRPMF9EwMakSfwSms1G6K%2FuV%2BUPWBCTJ4gTo%3D&reserved=0)

vurderer, om der er offentlig indsats over for målsat overfladevand på lokaliteter, som kortlægges på vidensniveau 1. Screeningen foregår via JAR.

Formålet er at sikre en ensartet fastlæggelse af den offentlige indsats i forhold til overfladevand. Du skal altid foretage en konkret vurdering i den enkelte sag.

Når du har afgjort, at en lokalitet skal V1-kortlægges, vurderer du, om den mulige forurening kan udgøre en risiko over for målsat overfladevand.

For at sikre, at screeninger for overfladevand bliver så korrekte som muligt, skal du i forbindelse med kortlægningen og opdateringen af JAR altid tage udgangspunkt i branchelisten (dok. nr. 04-50-01).

På lokaliteter, der ligger mere end 250 meter fra målsat overfladevand, er der ikke overfladevandsindsats. Vurdering af overfladevandsindsatsen via screeningsværktøjet (se dok. nr. 04-63-03) sker kun på den lokalitet/en del af lokaliteten, der ligger inden for 250 meter fra målsat overfladevand. Bufferzonen på de 250 meter kan ses som tema i JAR. Screeningsværktøjet virker IKKE udenfor bufferzonen.

 ***Afgørelser i breve***

Hvis den foreløbige screening via JAR af en lokalitet, der påtænkes V1-kortlagt, giver en risikofaktor >1, skal der i brevet om påtænkt kortlægning på vidensniveau 1 (dok. nr. 04-50-15) som udgangspunkt stå, at lokaliteten ligger inden for offentlig indsats pga. overfladevand. Der tages i brevet altid forbehold for ændringer. Alt dette fremgår allerede af brevskabelonen 04-50-15.

Lokaliteter, der ligger inden for de 250 meter til nærmeste målsatte overfladevand, screenes automatisk i screeningsværktøjet, når lokaliteten er endelig kortlagt og godkendt i JAR.

***Automatisk screening***

**OBS: For at foretage en screening af en lokalitet skal både ”Aktivitet” og ”V1-sagstrin” være opdateret/udført, ellers kan screeningsværktøjet ikke anvendes.**

Resultatet af den automatiske screening kan ses kort efter, at lokaliteten er godkendt i JAR. Du aflæser resultatet og vurderer, om der er forudsætninger i den automatiske screening, der skal ændres. Er der ikke det, skal der blot oprettes en bearbejdet screening, hvor du i bemærkningsfeltet skriver dine initialer, dato og ”Den automatiske screening af (dato) godkendes”.

Du skal altid sikre dig, at aktiviteter, brancher og stoffer er korrekt opdateret i JAR (se dok. nr. 04-50-01), fordi det er forudsætningen for en retvisende screening og desuden grundlæggende for, at du kan vurdere, om der efterfølgende skal ændres i den bearbejdede screening.

***Bearbejdet screening***

**OBS: Der skal ikke udføres en bearbejdet screening på lokaliteter med en risikofaktor <1.**

På baggrund af historikken og oplysningerne i sagen kan du justere på relevante parametre og lave en bearbejdet screening, se dok. nr. 04-63-03.

I <http://mst.dk/media/mst/9489368/vejledning_til_screening.pdf>, beskrives, hvordan de enkelte forudsætninger i screeningsværktøjet kan tilpasses i den bearbejdede screening.

Du skal i forhold til en V1-kortlægning have fokus på, om det er de(n) rigtige branche(r) og aktivitet(er), der er oprettet i JAR og kontrollere dette inden den automatiske screening – altså inden du vurderer, om der er behov for ændringer i den bearbejdede screening. Selvom du har valgt den rigtige branche, kan der opstå behov for at tilføje/fjerne stoffer i selve screeningen.

Når du har justeret de relevante parametre i screenings-kladden, skal du udfylde bemærkningsfeltet/-erne inde i screeningsværktøjet, så det er dokumenteret, hvorfor de pågældende parametre er justeret. Du godkender herefter kladden, og den bearbejdede screening vil nu være den gældende screening på lokaliteten. Hvis dette foretages via JAR og som en foreløbig screening, skal det efterfølgende udføres i screeningsværktøjet, når JAR er godkendt, så den rigtige risikofaktor fremgår af screeningsværktøjet.

***Branche***

Vær opmærksom på, om lokaliteten er oprettet med alle de brancher og aktiviteter, du har kendskab til, og tjek, at de (både aktivitet og branche) er registreret korrekt, og at der er angivet et ”ja” på de relevante brancher i forhold til kortlægningsårsag. Det kan have stor betydning for de stoffer, der bliver screenet for. Der er fx forskel på, om en aktivitet er oprettet som bådebyggeri eller skibsbyggeri. Desuden kan virksomheder, der har haft tankanlæg, være anført som servicestation, selvom der ikke har været salg af benzin eller servicefunktioner. Tjek evt. i branchelisten, hvilke stoffer der regnes på i screeningsværktøjet.

***Areal***

Screeningsværktøjet arbejder med standard-arealer, som er defineret afhængig af aktiviteten og branchen. Som udgangspunkt forventer vi ikke at skulle ændre på denne parameter, da det kræver indgående kendskab til virksomhedens forbrug af de stoffer, der screenes for, eller at vi har kendskab til omfanget af en konkret forurening, hvilket vi oftest ikke har ved V1-kortlægning. Du kan øge arealet i de sager, hvor historikken fortæller, at der har været fx flere punktkilder af samme type rundt omkring på lokaliteten.

Hvis du vurderer, at arealet af den kortlagte lokalitet er meget stort, og derfor skal reduceres i forbindelse med screeningen, skal du spørge om hjælp hos overfladevandsteamet.

***Afstand til målsat overfladevand***

Du kan skrue på afstanden til det målsatte overfladevand, hvis der er kendskab til dræn eller lignende, som kan ændre på forureningens vej til overfladevandet. I de tilfælde kan du ændre på afstanden til overfladevandet, så vi på den måde tager højde for en transport i dræn, grøft eller afløb.

***Kemiske stoffer***

I de tilfælde, hvor historikken er meget præcis og sikker mht. virksomhedens brug af kemikalier, kan du ændre på oplysningerne her. Det kan fx være et værksted, hvor du ved, at der aldrig har været brugt klorerede forbindelser, eller en virksomhed med brændstoftanke, hvor du med sikkerhed ved, at der aldrig har været solgt benzin. Det er især stoffer som MTBE og klorerede stoffer, der vil have en væsentlig betydning for den bearbejdede screening.

**Resultat af screeningen**

Er risikofaktoren < 1 efter screeningen, er der ingen indsats over for overfladevand. Du opdaterer JAR mht. ingen indsats for overfladevand jf. JAR-tjeklisten. Der skal ikke gennemføres en bearbejddet screening.

Er risikofaktoren >1 efter screeningen, er der indsats over for overfladevand. Du opdaterer JAR mht. indsats for overfladevand jf. JAR-tjeklisten dok. nr. 04-63-01. Lokaliteten indgår herefter i den videre prioritering.

Kan du godkende den automatiske screening, laves der en bearbejdet screening, hvor der i bemærkningsfeltet skal fremgå initialer, dato og ”Den automatiske screening af (dato) godkendes”. Derudover, skal du opdatere JAR jf. tjeklisten 04-63-01.

Den bearbejdede screening skal gemmes i en PDF-udgave og journaliseres på sagen i eDoc, og JAR skal opdateres.

Særligt ift. pesticider på landbrugs lokaliteter

**Hvis den lokaliserede flade er mere end 180 meter (korteste afstand) fra målsat overfladevand, er der ingen indsats over for overfladevand.**

Hvis den lokaliserede flade ligger mindre end 180 meter fra målsat overfladevand, skal du - for at gennemføre en screening – oprette et V1-sagstrin, som om du ville V1-kortlægge. Sørg for, at JAR er rigtigt opdateret i forhold til JAR-tjeklisten 04-63-01 også med pesticidaktiviteter. Lad herefter JAR køre en foreløbig screening.

Er risikofaktoren for den foreløbige screening > 1 skal landbrugslokaliteten kortlægges på V1, og der skal foretages en bearbejdet screening i ”det officielle screeningsværktøj”. Den bearbejdede screening skal journaliseres på sagen.

Er risikofaktoren < 1, så landbruget dermed ikke skal kortlægges, skal du få IT-teamet til at slette V1-sagstrinet, når du har udarbejdet et nyt ikke-kortlægningssagstrin.

Uanset udfaldet af screeningen for landbrugslokaliteter inden for målsat overfladevand, skal der udarbejdes en pdf af screeningen, som efterfølgende journaliseres.